রাজশ্রী ঠাকুর
রাজশ্রী ঠাকুর (হিন্দি: राजश्री ठाकुर: জন্ম ২২শে সেপ্টেম্বর ১৯৮১) হলেন একজন ভারতীয় অভিনেত্রী। তিনি সাত ফেরে: সলোনি কা সফর (সলোনি চরিত্রে) এবং শাদি মোবারক শীর্ষক হিন্দি টেলিভিশন নাটক দুটিতে অভিনয়ের জন্য সবচেয়ে বেশি পরিচিত। তিনি মুম্বইয়ে জন্মগ্রহণ করেছিলেন। সাত ফেরে: সলোনি কা সফরের আগে তিনি মারাঠি সংবাদ উপস্থাপিকা হিসাবে অল ইন্ডিয়া রেডিওতে কাজ করেছিলেন এবং বিভিন্ন কোম্পানির বিজ্ঞাপনও করেছিলেন। রাজশ্রী পার্থ সেন-গুপ্ত পরিচালিত ইন্দো-ফরাসি ছায়াছবি "হাওয়া এনে দে"-তে অভিনয় করেছিলেন। এর পরেই তিনি সাত ফেরে: সলোনি কা সফরে "সলোনি" চরিত্র অভিনয়ের জন্য নির্বাচিত হয়েছিলেন: ।